**Likumprojekta „Grozījumi Autoceļu lietošanas nodevas likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts, pamatojoties uz Eiropas Parlamenta un Padomes 1999.gada 17.jūnija Direktīvu 1999/62/EK par dažu infrastruktūru lietošanas maksas noteikšanu kravas transportlīdzekļiem, Eiropas Parlamenta un Padomes 2006.gada 17.maija Direktīvu 2006/38/EK, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem un Eiropas Parlamenta un Padomes 2011.gada 27.septembra Direktīvas 2011/76/ES, ar ko groza Direktīvu 199/62/EK par dažu infrastruktūru lietošanas maksas noteikšanu smagajiem kravas transportlīdzekļiem. |
| 2. | Pašreizējā situācija un problēmas | Autoceļu lietošanas nodevas likuma (turpmāk – likums) 2.pantā ir noteikts, ka autoceļu lietošanas nodevu maksā par transportlīdzekļiem un to sastāviem, kuru pilna masa ir lielāka par 12 000 kilogramiem, un kuri paredzēti tikai kravu autopārvadājumiem.  Likuma 5.panta trešajā daļā ir noteikts, ka nodevu administrē Autotransporta inspekcija. Pamatojoties uz Ministru kabineta 2010.gada 13.decembra rīkojumu Nr.727 „Par Autotransporta inspekcijas likvidāciju” Autotransporta inspekcija tika likvidēta un tās pārvades uzdevumus nodeva Valsts policijai.  Pamatojoties uz Eiropas Parlamenta un Padomes 2006.gada 17.maija Direktīvas 2006/38/EK, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem, 1.panta pirmo daļu „transportlīdzeklis” ir mehānisks transportlīdzeklis vai sakabināti transportlīdzekļi, kas paredzēti vai tiek izmantoti preču autopārvadājumiem, un kura maksimāli pieļaujamā pilna masa pārsniedz 3,5 tonnas un šīs direktīvas 7.panta otrās daļas b) apakšpunktā ir noteikts, ka autoceļu nodevu vai lietošanas maksu no 2012.gada piemēro visiem transportlīdzekļiem.  Likuma 6.pants nosaka, ka autoceļu lietošanas nodevu nemaksā:  1) par Iekšlietu ministrijas padotībā esošo iestāžu un šo iestāžu padotībā esošo izglītības iestāžu transportlīdzekļiem;  2) par Aizsardzības ministrijas padotībā esošo institūciju un Nacionālo bruņoto spēku transportlīdzekļiem;  3) par pašvaldību policijas iestāžu transportlīdzekļiem;  6) par transportlīdzekļiem, kas saskaņā ar normatīvajiem aktiem ir atbrīvoti no prasības uzstādīt darba un atpūtas laika reģistrācijas kontrolierīces;  7) par transportlīdzekļiem, ar kuriem zemnieku vai zvejnieku saimniecības vai komersants (komercsabiedrība) veic pašpārvadājumus un kuriem ir pašvaldības izziņa par attiecīgajā kalendāra gadā īpašumā, pastāvīgā lietošanā vai nomā esošo zemes platību, kas tiek izmantota lauksaimniecības produkcijas ražošanai;  8) lauksaimniecības pakalpojumu kooperatīvās sabiedrības;  9) par transportlīdzekļiem, kurus izmanto kokmateriālu pārvadājumos.  2009.gada 11.jūnijā Satiksmes ministrijā ir saņemta Eiropas Komisijas Enerģētikas un Transporta ģenerāldirektorāta vēstule DG Tren/E1/RK/kc D(2009)55601 „Nodevu/pakalpojuma maksas likmju un piemērojamo atvieglojumu apstiprināšana”, kurā Eiropas Komisija izsaka viedokli par Autoceļu lietošanas nodevas likuma 6.pantā noteiktajiem atbrīvojumiem. Eiropas Komisija neatbalsta 6.panta ceturtajā, piektajā, septītajā, astotajā un devītajā punktā noteiktos atbrīvojumus, jo tie ir uzskatāmi par neatbilstošiem Eiropas Parlamenta un Padomes 1999.gada 17.jūnija Direktīvas 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem 7.panta 4.a punkta nosacījumiem.  Likuma 10.pantā ir noteikts, ka iekasēto nodevu izlieto valsts galveno autoceļu uzturēšanai un attīstīšanai, kā arī nodevas administrēšanai un nodevas samaksas kontrolei.  Šobrīd ir noteikts, ka likums stājas spēkā 2014.gada 1.janvārī. Krievijas Federācija un Baltkrievijas Republika pagaidām nav saskaņojušas attiecīgi Latvijas Republikas ierosinātos grozījumus 1995.gada 22.februārī noslēgtajā Latvijas Republikas valdības un Krievijas Federācijas valdības Nolīgumā par automobiļu starptautisko satiksmi un 1995.gada 1.februārī noslēgtajā Latvijas Republikas valdības un Baltkrievijas Republikas valdības Nolīgumā par automobiļu starptautisko satiksmi. Šie nolīgumi spēkā esošajā redakcijā paredz savstarpējus atbrīvojumus no nodokļiem un valsts nodevām, kas saistītas ar autoceļu izmantošanu vai uzturēšanu. Vienpusēja autoceļu lietošanas nodevas ieviešana Latvijas Republikā ir minēto starpvaldību nolīgumu pārkāpums. Savukārt, autoceļu lietošanas nodevas ieviešana un piemērošana pret pārējo valstu pārvadātājiem, izņemot Krievijas Federācijas un Baltkrievijas Republikas pārvadātājus, kamēr nav grozīti minētie nolīgumi, būs diskriminējoša attiecībā pret šo pārējo valstu, tajā skaitā Eiropas Savienības dalībvalstu, pārvadātājiem, līdz ar ko Eiropas Komisijai būtu pamats uzsākt pārkāpuma procedūru pret Latvijas Republiku. Šobrīd ir uzsākts nepieciešamo grozījumu starpvaldību nolīgumos ar Krievijas Federāciju un Baltkrievijas Republiku process, kuru ir plānots pabeigt līdz 2014.gada 1.jūlijam.  Ar Krievijas Federācijas valdības Lēmumu Nr.504 tiek noteikts, ka sākot ar 2014.gada 1.novembrī Krievijā tiek ieviesta maksa par federālo autoceļu izmantošanu kravas transportlīdzekļiem ar pilnu masu virs 12 tonnām. Maksa tiks iekasēta atkarībā no nobrauktā attāluma pa Krievijas federālajiem autoceļiem un ir plānota 3,5 Krievijas rubļu apmērā par 1 kilometru ( ̴ 0,56 Ls). |
| 3. | Saistītie politikas ietekmes novērtējumi un pētījumi | Likumprojekts šo jomu neskar. |
| 4. | Tiesiskā regulējuma mērķis un būtība | Likumprojekta mērķis ir atbilstoši Eiropas Parlamenta un Padomes direktīvām 2006/38 un 2011/76 ieviest autoceļu lietošanas nodevu par valsts galveno autoceļu lietošanu no 2014.gada 1.jūlija transportlīdzekļiem un to sastāviem, kuru pilna masa ir lielāka par 3 500 kilogramiem un kuri paredzēti vai tiek izmantoti kravu autopārvadājumiem. Nodevas likmes aprēķinātas atkarībā no transportlīdzekļa pilnas masas, asu skaita, dzinēja ekoloģijas klases un diferencētas pēc ceļu tīkla lietošanas ilguma – 1 diena, 1 nedēļa, 1 mēnesis un 1 gads.  Nodevas likmju apmēri noteikti aptuveni divas reizes mazāki, nekā direktīvā 1999/62/EK maksimāli pieļaujami, kā arī nepārsniedz attiecīgās likmes Lietuvas Republikā.  Ieņēmumi no nodevas tiek plānoti valsts budžetā, lai attiecīgi izdevumus varētu novirzīt autoceļu uzturēšanai, atjaunošanai un attīstībai.  Ar likuma grozījumiem tiek izslēgti atbrīvojumi no nodevas samaksas tām transportlīdzekļu kategorijām, uz kurām Eiropas Komisija ir norādījusi kā neatbilstošām direktīvai.  Nodevas samaksas kontroli veiks Valsts policija un nodevas administrēšanas funkcijas pildīs valsts akciju sabiedrība „Ceļu satiksmes drošības direkcija” sadarbībā ar Valsts ieņēmumu dienestu un valsts akciju sabiedrību „Latvijas valsts ceļi”. |
| 5. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”, valsts akciju sabiedrība „Ceļu satiksmes drošības direkcija” un Valsts policija. |
| 6. | Iemesli, kādēļ netika nodrošināta sabiedrības līdzdalība | Likumprojekts šo jomu neskar. |
| 7. | Cita informācija | No minētajām Direktīvām neizriet, ka likuma 7., 8. un 9.punktos izmantojamie transportlīdzekļi būtu noteikti jāatbrīvo no pienākuma maksāt autoceļu lietošanas nodevu, tie var tikt atbrīvoti ar Eiropas Komisijas atļauju, saskaņā ar Eiropas Parlamenta un Padomes 2006.gada 17.maija Direktīvas 2006/38/EK 1.panta otrās daļas b) apakšpunktu Satiksmes ministrija bija iestrādājusi šādus atbrīvojumus, taču Eiropas Komisija tos neatbalstīja. Izslēdzot no Autoceļu lietošanas nodevas likuma konkrētās normas, tajās noteiktie atbrīvojumi attiecībā uz lauksaimniecībā un mežsaimniecībā izmantojamajiem transportlīdzekļiem tiek saglabāti saskaņā ar Autoceļu lietošanas nodevas likuma 6.panta 6.punktu, kas nosaka, ka nodevu nemaksā par transportlīdzekļiem, kas saskaņā ar normatīvajiem aktiem ir atbrīvoti no prasības uzstādīt darba un atpūtas laika reģistrācijas kontrolierīces. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Valsts galveno autoceļu posmu lietotāji, kuru transportlīdzekļiem un to sastāviem pilna masa ir lielāka par 3 500 kilogramiem un kuri paredzēti vai tiek izmantoti kravu autopārvadājumiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Likumprojekts šo jomu neskar. |
| 3. | Tiesiskā regulējuma finansiālā ietekme | Ieviešot autoceļu lietošanas nodevu uz transportlīdzekļiem, kuri paredzēti vai tiek izmantoti kravu autopārvadājumiem, ikgadējo nodokļu slogs palielināsies līdz pat 4 reizēm. |
| 4. | Tiesiskā regulējuma nefinansiālā ietekme | Likumprojekts šo jomu neskar. |
| 5. | Administratīvās procedūras raksturojums | Likumprojekts neradīs jaunas tiesības un neuzliks jaunus pienākumus. |
| 6. | Administratīvo izmaksu monetārs novērtējums | Likumprojekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013. gads** | | Turpmākie trīs gadi (milj. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 3 | 8 | 11 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ieņēmumu prognozes izteiktas, izmantojot datus par Latvijā reģistrēto transportlīdzekļu skaitu, ārējo robežu šķērsojošo citās valstīs reģistrēto transportlīdzekļu skaitu, satiksmes intensitāti un balstoties uz pieņēmumiem par attiecīgo transportlīdzekļu atrašanos valsts autoceļu tīklā. Tā kā nodevu paredzēts ieviest ar 2014.gada 1.jūliju, tad 2014.gadā ieņēmumi plānoti par 6 mēnešiem un ir 3 miljoni latu apmērā, 2015.gadā 8 miljoni latu apmērā un 2016.gadā 11 miljoni latu apmērā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Izstrādāt Ministru kabineta noteikumus par autoceļu lietošanas nodevas maksāšanas, administrēšanas un kontroles kārtību . |
| 2. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 1999.gada 17.jūnija Direktīva 1999/62/EK par dažu infrastruktūru lietošanas maksas noteikšanu kravas transportlīdzekļiem, Eiropas Parlamenta un Padomes 2006.gada 17.maija Direktīva 2006/38/EK, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem un Eiropas Parlamenta un Padomes 2011.gada 27.septembra Direktīvas 2011/76/ES, ar ko groza Direktīvu 199/62/EK par dažu infrastruktūru lietošanas maksas noteikšanu smagajiem kravas transportlīdzekļiem. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Eiropas Parlamenta un Padomes 1999.gada 17.jūnija Direktīvas 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem prasības ir pārņemtas ar 2011.gada 1.janvāra Transportlīdzekļa ekspluatācijas nodokļa un uzņēmumu vieglo transportlīdzekļu nodokļu likumu un ar 2008.gada 11.decembra Autoceļu lietošanas nodevas likumu.  Eiropas Parlamenta un Padomes 2006.gada 17.maija Direktīva 2006/38/EK, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem, prasības ir pārņemtas ar Autoceļu lietošanas nodevas likumu.  Eiropas Parlamenta un Padomes 2011.gada 27.septembra Direktīvas 2011/76/ES, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem, prasības tiks pārņemtas, izdarot grozījumus Autoceļu lietošanas nodevas likumā un izstrādājot Ministru kabineta noteikumus par autoceļu lietošanas nodevas maksāšanas, administrēšanas un kontroles kārtību. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 1999.gada 17.jūnija Direktīva 1999/62/EK par dažu infrastruktūru lietošanas maksas noteikšanu kravas transportlīdzekļiem, Eiropas Parlamenta un Padomes 2006.gada 17.maija Direktīva 2006/38/EK, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem, un Eiropas Parlamenta un Padomes 2011.gada 27.septembra Direktīvas 2011/76/ES, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2011/76/ES 1.panta otrā daļa, Direktīvas 2006/38/EK 1.panta otrā daļa, un Direktīvas 1999/62/EK 7..pants. | Likumprojekta 2.pants un Autoceļu lietošanas nodevas likuma 4.pants | Pārņemts pilnībā. | Stingrākas prasības neparedz |
| Direktīvas 2011/76/ES 1.panta otrā daļa, Direktīvas 2006/38/EK 1.panta otrā daļa, trešā daļa un Direktīvas 1999/62/EK 7.pants un II pielikums | Likumprojekta 2.pants | Pārņemts pilnībā. | Stingrākas prasības neparedz |
| Direktīvas 1999/62/EK 6.panta otrā daļa | Autoceļu lietošanas nodevas likuma 6.pants | Pārņemts pilnībā | Stingrākas prasības neparedz |
| Direktīvas 2011/76/ES 1.panta otrā daļa, Direktīvas 2006/38/EK 1.panta ceturtā daļa | Autoceļu lietošanas nodevas likuma 7.pants | Pārņemts pilnībā | Stingrākas prasības neparedz |
| Direktīvas 2006/38/EK 1.panta astotā daļa, Direktīvas 1999/62/EK 9a.pants | Likumprojekta 6.pants | Pārņemts pilnībā | Stingrākas prasības neparedz |
| Direktīvas 2006/38/EK 1.panta vienpadsmitā daļa, Direktīvas 1999/62/EK II pielikums | Likumprojekta 10.pants | Pārņemts pilnībā | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Likumprojekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. | | |
| Cita informācija | Par valsts galveno autoceļu lietošanu nodeva nebūs jāmaksā, ja saskaņā ar Eiropas Parlamenta un Padomes 2006.gada 15.marta Regulas (EK) Nr.561/2006 13.panta noteikumiem transportlīdzeklim nav jāuzstāda darba un atpūtas laika kontrolierīces. | | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Ir notikušas neformālas konsultācijas ar nozari. |
| 2. | Sabiedrības līdzdalība projekta izstrādē | Neformālas konsultācijas ir notikušas ar biedrību Autopārvadātāju asociācija „Latvijas auto”, Latvijas autopārvadātāju nacionālo asociāciju „LANA”, Latvijas lauksaimnieku organizāciju sadarbības padomi un Latvijas mežizstrādātāju savienību. |
| 3. | Sabiedrības līdzdalības rezultāti | Nozare konceptuāli neiebilst autoceļu lietošanas nodevas ieviešanai, tomēr ir nepieciešams pārskatīt atbrīvojumus no nodevas maksāšanas pienākuma un nodevas ieviešanas termiņus. |
| 4. | Saeimas un ekspertu līdzdalība | Likumprojekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Ceļu satiksmes drošības direkcija”, valsts akciju sabiedrība „Latvijas Valsts ceļi” un Valsts policija |
| 2. | Projekta izpildes ietekme uz pārvaldes funkcijām | Valsts pārvaldes funkcijas netiek paplašinātas vai sašaurinātas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Nav nepieciešams likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Nav nepieciešams reorganizēt vai apvienot esošas institūcijas. |
| 6. | Cita informācija | Nav. |

Iesniedzējs: Satiksmes ministrs A.Matīss

Vīza: Valsts sekretārs K.Ozoliņš

2013.09.03. 10:16 2289

Z.Libeka,

67028032, [zane.libeka@lvceli.lv](mailto:zane.libeka@lvceli.lv)